Барре-Синусси, Франсуаза

Франсуа́за Барре́-Синусси́ ( [fʁɑ̃swaz baʁesinusi]; 30 июль 1947, Париж) — француз вирусолог, 2008 чылда эмнелге болгаш физиология талазы-биле Нобель шаңналының эдилекчизи. Харальд цур Хаузен база Люк Монтанье-биле кады 1983 чылда СПИД тывылдырар вирусту ажытканнар. Францияның Эртемнер академиязының кежигүнү, Американың каттышкан штаттарының Национал эмнелге академиязының даштыкы кежигүнү (2018). Пастерниң Институдунуң хүндүлүг ажылдакчызы.

 Намдары 
Франсуаза Барре-Синусси (Françoise Barré-Sinoussi) 1947 чылдың июль 30-де Парижке төрүттунген. 1972 чылда Парижтиң университедин (Сорбонну) дооскан, ооң соонда Пастерниң Университединге өөренгеш, аңаа вирусология талазында философияның доктору деп атты алган. 1975-1976 чылдарда Америкага улаштыр өөренген. 

1975 чылдан 1986 чылга чедир Парижке Национал эмчи шинчилелдер институдунга ажылдаан. 

1986 чылдан ол-ла институттуң эртем-шинчилелдиг ажылдарының удуртукчузу, Ретровирустуг биология салбырының удуртукчузу. Бо үеде ооң командазының кылып турар ажылы обезьяналарның СПИд аарыын шилчилээр талазы-биле угланыышкынныг. 

1983 чылда профессор Люк Монтанье-биле ВИЧ-тиң вирузун тыпканнар. Эртемденнерниң тургусканы-биле чаа эгелеп турар аарыг кижиниң лейкоциттери бир-ле вирус бүдүрүп турар болган. Ол-ла вирусту олар сөөлгү чадада аарыг улустуң ханындан тыпканнар. ВИЧ кижиниң иммунитедин базар деп тургусканнар.

Ол ажыдыышкынның ачызы-биле ол аарыгны чеже-даа шуут долузу-биле эмнеп кааптар эм тывылбаан болза, дыка үр үеде чурттаптарынга дузалаар эмнерни чогаадып тыргускан. 

1996 чылда Франсуаза Барре-Синусси "Таймс" сеткүүлдүң саналы-биле 100 эң күчү-күштүг херээжен улустуң аразынче кирген. Барре-Синусси – 220 ажыг эртем ажылдарының автору. 

2008 году Барре-Синусси Люк Монтанье-биле  "ВИЧ-ти ажыткан дээш" Нобель шаңналын алган.

 Демдеглелдер 

 Шөлүглер 

 Нобелевскую премию по физиологии и медицине получили немец и двое французов: за открытие вирусов, вызывающих рак и ВИЧ
 PROFILE: Luc Montagnier, Francoise Barre-Sinoussi — AIDS pioneers
 Institut Pasteur — Unité de Régulation des Infections Rétrovirales
 Abstract of paper describing the discovery of HIV
 Press release from the Karolinska Institutet
Аңгылал:Июльдуң 30 төрүттүнген